Dos matins de ball per als majors per a fomentar l’activitat física
2025-07-24

Les persones majors de Burjassot tenen una cita en el Centre Social Vila del Pilar els dies 20 i 22 de febrer. A partir de les 11.00 hores, tots dos dies, es desenvoluparà una nova activitat de dinamització social en la qual es donarà l’oportunitat, a tots els presents, d’aprendre a ballar.

L’activitat, que s’emmarca dins del projecte “Envelliment actiu per a l’Agenda 2030 de desenvolupament sostenible”, arriba al municipi a càrrec de la Regidoria de Majors, dirigida per Mª Ángeles Navarro, i compta amb la participació de la Fundació Musol, entitat que impulsa esta iniciativa.

Amb el nom “Apunta’t a ballar: els majors mobilitzats per a difondre l’Agenda 2030 i el 5é ODS, Igualtat de Gènere”, l’activitat està oberta a totes les persones majors que la vulguen gaudir, aprenent a ballar i, al mateix temps, coneixent amb això els objectius de desenvolupament sostenible.